मराठी :- मराठी पच्छमी ते मध्य भारत दी भाशा ऐ। इसदा विस्तार मुम्बई दे उत्तरी भेठा शा शुरू होइयै गोआ राज तगर ऐ। इसदा विकास महाराष्ट्री अपभ्रंश थमां होए दा ऐ। दक्खनी, कोंकणी त बरारी नागपरी इसदियां प्रमुख बोल्लियां हियां जि’न्दे चा अज्ज कोंकणी गी इक सुतैन्तर भाशा दा दर्जा हासल ऐ। इस च खासा सग्गोसार साहित्य मजूद ऐ। साहित्य आदि दे प्रकाशन आस्तै देवनागरी लिपि बरती जंदी ऐ पर रोजमर्रा लेखन आस्तै ‘मोड़ी’ लिपि दी बरतून बी होंदी ऐ। इसदी रूप-रचना व्यवस्था मती हद्‌दा तगर हिन्दी आंगर ऐ पर इस च त्रै लिंग बरतोंदे न।